《登乾陵作》
明代·殷奎

观阙倾颓石兽残，凉风侧帽话长安。函香不觉天能雨，移檄空怜土未乾。

月过三原秋淡淡，云来九嵏夜漫漫。谁能唤起裴宫监，为说当初创业难。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。